stanford-oval/wikipedia huggingface dataset:
Ulkoilukeskus

Ulkoilukeskus eli ulkoilumaja on rakennettu palvelemaan retkeilijöitä kesällä ja/tai talvella. Ulkoilukeskukset tai -majat on yleensä rakennettu hyvien ulkoilualueiden viereen. Rakentajina ovat olleet alun perin yleensä kunnat tai kaupungit, ja joitakin keskuksia tai majoja ylläpitää Suomen Latu paikallisjärjestöineen.
Ulkoilukeskusten palvelut vaihtelevat Helsingin Pitkäkosken talvella auki olevasta vaatimattomasta ulkoilumajasta Helsingin Paloheinän tai Vantaan Kuusijärven ulkoilukeskuksen monipuolisiin ympärivuotisiin palveluihin saunoineen ja välinevuokraamoineen. Ulkoilukeskusten palveluja ovat mm. wc:t, suihku, sauna, kahvila, ulkoiluvälinevuokraus ym. ulkoilua palveleva toiminta. Joissakin keskuksissa on myös pelikenttiä pihalla, kuten Maunulan majalla, tai uimaranta, kuten Vantaan Kuusijärvellä.
Ulkoilukeskuksia ja -majoja

Espoo:
Nuuksion ulkoilumaja
Oittaan Ulkoilukeskus, Oittaan Kartano
Helsingin kaupungin omistamia ulkoilukeskuksia ja -majoja:
Luukin ulkoilumaja, Espoo
Maunulan maja, ylläpitää Suomen Latu / Helsingin Latu
Paloheinän ulkoilukeskus
Pirttimäen ulkoilumaja, Espoo
Pitkäkosken ulkoilumaja, Helsinki
Salmin ulkoilumaja, Vihti
Talosaari, Sipoo
Tuomarinkartano, Helsinki
Töölön ulkoilukeskus, Suomen Latu
Vuosaari, Villa Ullas
Joensuu
Lykynlammen ulkoilukeskus
Jyväskylä:
Ladun maja, Taka-Keljo, Kolmisoppinen, Suomen latu / Jyväskylän latu
Tampere:
Lamminpään ulkoilumaja
Suolijärven ulkoilumaja
Vatulan ulkoilumaja
Vammala:
Vammalan Satuniemi, Suomen Latu
Vantaa:
Vantaan Ulkoilukeskus, Kuusijärvi, ylläpitää Suomen Latu
Aiheesta muualla

Helsingin kaupunki Liikuntavirasto: Ulkoilumajat[vanhentunut linkki]
Panoraamakuvia Tampereen Lamminpään ulkoilumajasta - Virtuaalinen Tampereen kaupunkiopas: VirtualTampere.com
Paloheinän ulkoilukeskus
Lykynlammen ulkoilumaja
Urpo Sankila

Juho (Johannes) Jalmari Järviö, kirjailijanimi Urpo Sankila (1. toukokuuta 1889 Tampere – 6. kesäkuuta 1951 Tampere) oli Tampereella asunut käsityöläinen ja kirjailija. Hän julkaisi Tampereelle sijoittuneen novellikokoelman "Toistensa tiellä" ja Suomen sisällissodan jälkeistä elintarvikepulaa kuvanneen romaanin "Etsiviä sydämiä".
Teoksia

Etsiviä sydämiä: jutelma nuorista ihmisistä säännöstelyn ajoilta. Kirja, Helsinki 1920
Toistensa tiellä: piirtoja pimeiltä kaduilta. Otava 1921
Unkarin evankelisluterilainen kirkko

Unkarin evankelisluterilainen kirkko (unk. Magyarországi Evangélikus Egyház) on Unkarissa toimiva  luterilainen kirkkokunta, jolla on 176 000 jäsentä. Kirkon johtava piispa on Péter Gáncs.
Unkarin luterilaisessa kirkossa toimii 300 seurakuntaa, joiden hallinnassa on 500 kirkkoa. Seurakunnat jakautuvat kolmeen piiriin, joiden keskuspaikat ovat Buda, Győr ja Pest. Kirkolla on 360 pastoria ja kolme piispaa. Kirkon toimintaa johtaa synodi. Seurakunnat ovat itsehallinnollisia ja niiden toimintaa johtaa pastori ja maallikkojohtaja. Kirkolla on yhteensä 40 päiväkotia ja koulua, seitsemän opiskelija-asuntolaa ja 38 diakoniatyön yksikköä – vanhainkoteja ja vammaisten lasten hoitolaitoksia. Kirkon nuorisojärjestö järjestää kesäleirejä vammaisille. Kirkon palveluksessa on kolme opiskelijapastoria, neljä vankilapastoria ja neljä sairaalapastoria. Kirkko tuottaa televisio- ja radio-ohjelmia sekä sisältöjä internetiin. Kirkon julkaisemia lehtiä ovat Evangélikus Élet, HÍD, ja Lelkipásztor. Kirkko ylläpitää kaiken kaikkiaan 37 koulua ja lastentarhaa. Luterilaisessa teologisessa yliopistossa opiskelee yli 100 nuorta.
Kirkon ja luterilaisuuden historia Unkarissa

Uskonpuhdistus levisi Unkariin vuonna 1518. Vuoteen 1591 saakka  Lutherin ja  Calvinin kannattajat toimivat yhdessä. Myöhemmin maahan syntyi erillinen luterilainen ja reformoitu kirkko.
Protestantit Unkarissa kohtasivat ankaran  vastauskonpuhdistuksen  jesuiittojen organisoimana. Protestanttisten kirkkojen kohtalo riippui mitä suurimmassa määrin Augsburgin uskonrauhan periaatteiden mukaisesti paikallisten ruhtinaiden uskonnosta. Ruhtinaan paluu katolilaisuuteen merkitsi Unkarissa suurten protestanttisten seurakuntien toiminnan loppumista.
Protestantit taistelivat olemassaolostaan erityisesti Habsburgien monarkian aikana, jolloin "murheiden vuosikymmen" (1671-1681) merkitsi protestanttien leimaamista valtion vihollisiksi sekä luterilaisten ja reformoitujen pastorien vangitsemista ja joutumista kaleeriorjiksi.
1700-luvulla Unkarin protestanttiset kirkot olivat voimakkaan  pietistisen vaikutuksen alaisia. Keisarin antama suvaitsevaisuusasetus vuonna 1781 takasi toimintamahdollisuudet protestanttisille kirkoille ja vapaudet niiden jäsenille. Lopullisesti kirkot saivat virallisen aseman Unkarin itsenäistyessä vuonna 1867. 1800-luvun lopulla köyhiä luterilaisten asuttamia seutuja kohtasi nälänhätä, joka kiihdytti maastamuuttoa ja näivetti seurakuntia.
Ensimmäisen maailmansodan seurauksena Unkari menetti naapureilleen laajoja alueita, ja samalla luterilainen kirkko menetti puolet jäsenistään. Toisen maailmansodan jälkeen alkaneen kommunistihallinnon aikana kaikkia kirkkoja vainottiin, niiden toimintaa vaikeutettiin ja omaisuus takavarikoitiin. Myös kirkon ylläpitämät koulut suljettiin. Kommunistihallinnon päätyttyä vuonna 1989 kirkon toiminta vapautui.
Jäsenyydet

Luterilainen maailmanliitto, 1947
Leuenbergin konkordia
Euroopan kirkkojen konferenssi
Aiheesta muualla

Kirkon virallinen verkkosivusto (unkariksi)
Unkarin evankelisluterilaisen kirkon vaakuna
Tuottaja (musiikki)

Tuottaja on musiikin tallentamisesta puhuttaessa henkilö, jonka pääasiallinen tehtävä on vastata musiikin äänityksessä teknillisistä, soundiin vaikuttavista ratkaisuista. Usein hänellä on myös päävastuu budjetin toteutumisesta tuotannossa. Erikseen on olemassa nimitys musiikkituottaja, joka viittaa laajemmin musiikin tuottamisen taloudelliseen puoleen.
Tuottaja valitsee äänentallentamisessa käytettäviä laitteita – jossain tapauksessa myös soittimet – ja tekee myös useimmat muut erilaiset nauhoituksessa tarvittavat tekniset ratkaisut. Tuottajilla on toisinaan myös vaikutusvaltaa kappaleiden sovituksiin, ja he saattavat osallistua laajemmin levyjen tekoprosessiin.
Artisti voi tietysti olla samalla myös oma tuottajansa, jolloin nämä tehtävät yhdistyvät. Tuottajia voi olla samaan aikaan hommissa useampia, mutta yleensä musiikkialbumilla on yksi pääasiallinen tuottaja. Usein levylle on merkitty varsinaisen tuottajan lisäksi avustavia tuottajia, jotka ovat olleet mukana prosessissa. Myös live-taltiointien yhteydessä musiikilla on usein tuottaja, joka työskentelee tällöin konserttilavan tuntumassa.
Tuottaja ei voi olla yksin vastuussa siitä, miltä levy kuulostaa, vaan siihen vaikuttavat  väistämättä myös lukuisat muut seikat. Esimerkiksi miksaaja on usein eri henkilö kuin tuottaja, ja samoin itse studio sekä artistin tekemät ratkaisut soitinten suhteen vaikuttavat ääneen paljon. Silti tuottajan panos on hyvin suuri ja tuottajalla on levyn äänestä päävastuu.
Musiikintuotannossa on erilaisia trendejä, jotka vaihtelevat osin teknologian kehityksen mukaan. Eri aikakausilta voidaan löytää omia soundillisia kliseitään, joista tunnetuimpia ovat 1970- ja 1980-lukujen vaihteelle tyypillinen kilkuttava pianoääni ja 1980-luvulla muotiin tullut tapa kaiuttaa rumpuja tietyllä tavalla.
Kaikkien aikojen kenties nimekkäin tuottaja on Phil Spector, joka on tuottanut lukuisia 1960-luvun pop-levyjä sekä joitain The Beatlesin ja Ramonesin levyjä. 1950- ja 1960-luvun vaihteessa musiikintuottajat nousivat keskeiseen asemaan levyjen teon organisoinnissa ja myös itse levyjen äänen tuotanto kehittyi.
Tunnettuja henkilöitä tuottajina äänitteillä > Suomalaisia

Iso H (Mm. Fintelligens, Iso H, Elastinen, Cheek, Uniikki, Brädi, Spekti, Timo Pieni Huijaus, Puhuva Kone, Redrama, Kapasiteettiyksikkö, Asa, Trilogia, Brandon)
Sakke Aalto (Snoop Dogg, Fintelligens, Juno)
Miitri Aaltonen (Stam1na, Mokoma, Monsteriser)
Pekka Aarnio (Tuomari Nurmio, Pelle Miljoona, Leevi and the Leavings, Ultra Bra)
Aksim (Kemmuru, Vähäiset Äänet, Ruudolf, JVG, Paleface)
Risto Asikainen (Nylon Beat, Gimmel, Kaija Koo, Dingo)
Jukka Backlund (Antti Tuisku, Hanna Pakarinen, Technicolour, Maryland, Idols, M. Heavenly, Katri Ylander, Killer, Kaija Koo, Geir Rönning, Sunrise Avenue)
Måns Groundstroem (Juice Leskinen, Dave Lindholm, Hurriganes, Pekka Streng, Wigwam, Rauli Badding Somerjoki, Jukka Tolonen, Pekka Pohjola, Pelle Miljoona, 22-Pistepirkko, Don Huonot)
Kassu Halonen (Kirka, Jari Sillanpää)
Kilari Audio (Hannibal, Stepa, Memmy Posse)
Mats Huldén (Don Huonot, Liisa Akimof, Neljä Ruusua, YUP)
Kimmo Huusko (Kemmuru, Steen1, Ruger Hauer)
Mikko Karmila (Kotiteollisuus, Stone, Nightwish, Lullacry, Kolmas Nainen, Stratovarius, Terveet Kädet)
K.V.N & Lobo (SMC Lähiörotat, Gasellit, Aivovuoto)
MGI / Henri Lanz (Akon, Justin Bieber, Pitbull, 50 Cent, Cheek, Antti Tuisku, Kristiina Brask, Evelina, Nikke Ankara)
Riku Mattila (Kauko Röyhkä, Ismo Alanko, YUP, Maija Vilkkumaa)
Pave Maijanen (Hurriganes, Dingo)
T. T. Oksala (HIM, Wigwam, Egotrippi)
Matias Kiiveri (Laura Sippola AURAL, Karri Lehtonen, Miia Junes, Pegasos, Erja Lyytinen, Riku Rajamaa, Muscular, Sam Huber, Lauri Peisterä, Tuure Kilpeläinen)
Pauli Rantasalmi (Killer, Kwan)
Jaakko Salovaara (Bomfunk MC’s, Darude)
Pantse Syrjä (Eppu Normaali, Popeda, Kollaa kestää, Hassisen kone)
Jyrki Tuovinen (Apulanta, Lordi, Sara, Uniklubi)
Ari Vaahtera (Aknestik, 22-Pistepirkko, Kauko Röyhkä, Kumikameli, Tavaramarkkinat)
Ilkka Vainio (Kari Tapio, Jani Jalkanen, Nylon Beat, Paula Koivuniemi)
Alex Mattson
Jeremy Folderol
Aiheesta muualla

Kuvia tai muita tiedostoja aiheesta Tuottaja (musiikki) Wikimedia Commonsissa
Valko-Venäjän parlamentti

Hallituksen talo Valko-Venäjän pääkaupungissa Minskissä.
Valko-Venäjän parlamentti (valkoven. Нацыянальны сход Рэспублікі Беларусь, Natsyjanalny sh’od Respubliki Belarus, ven. Национальное собрание Республики Беларусь, Nacionalnoje sobranije Respubliki Belarus) eli kansalliskokous on Valko-Venäjän  lakiasäätäävä kansanedustuslaitos. Parlamentti on kaksikamarinen. Presidentille on perustuslakimuutoksissa ja kansanäänestyksissä lisätty valtaa, joten parlamentin vaikutusvalta on vähäinen.
Edustajainhuoneessa on 110 edustajaa, jotka valitaan vaalein neljäksi vuodeksi. Ylähuoneessa eli tasavallan neuvostossa on 64 edustajaa, joista presidentti nimittää kahdeksan ja loput 56 valitaan neljäksi vuodeksi kerrallaan paikallishallinnoista, kahdeksan kultakin hallinnollisen piirin tasolta.
Edelliset parlamenttivaalit järjestettiin vuonna 2019. Euroopan turvallisuus- ja yhteistyöjärjestö Etyj piti vuoden 2016 vaaleja vilpillisinä. Myös vuoden 2012 vaalit olivat Etyjin mukaan ongelmalliset. Osa merkittävistä poliitikoista oli vaalien ajan vankilassa tai osallistumiskiellossa rikosrekisterin vuoksi. Etyjin mukaan myös äänenlaskentamenetelmät olivat epäilyttävät. Vaaleissa oppositio ei saanut yhtään paikkaa parlamentissa kuten ei edellisissäkään vaaleissa.
Valko-Venäjän parlamentti kokoustaa ja toimii Minskin keskustassa sijaitsevassa Hallituksen talossa.
Uskonkriisi

Uskonkriisi tai hengellinen kriisi on identiteettikriisi, jossa henkilö kokee voimakkaita muutoksia omissa arvoissaan, asenteissaan, identiteetissään ja asioiden tärkeysjärjestyksessä. Sen laukaisee tyypillisesti jokin spontaani hengellinen kokemus. Uskonkriisi voi häiritä merkittävästi psyykkistä, sosiaalista ja ammatillista toimintaa.
Uskonkriisin määritelmä

Agrimsonin ja Taftin mukaan Uskonkriisi voidaan kuvailla erityisenä menetyksen tunteena tai murehtimisen muotona, johon liittyy tunne elämän merkityksettömyydestä, mikä johtaa merkittävään muutokseen siinä, kuinka yksilö tai yhteisö kokee oman elämäntapansa.
Käännös suomeksi
Varjonen

Varjonen on seuraavien henkilöiden sukunimi:
Aarni Varjonen (s. 1960), muusikko
Sari Varjonen o.s. Tamminen  (s. 1967), juontaja
Seppo Varjonen (s. 1947), korkeushyppääjä
Unto Varjonen  (1916–1954), kansanedustaja (sos.dem.), ministeri, pankinjohtaja
Muita merkityksiä

varjonen (Dictydiaethalium plumbeum), limasienilaji
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Varjonen”, voi hakea sivunnimihaulla, laajalla sivunnimihaulla tai tekstihaulla.
Tšerešno

| Tšerešno Черешно |
| --- | --- |
Maanosa:  Eurooppa
Valtiot:  Venäjä
Alue:  Pihkovan alue
Piiri:  Ostrovin piiri
Koordinaatit:  57°14′12″N, 28°41′53″E
Vesistöalue ja valuma-alueen tietoja
Päävesistöalue:  Narvanjoen vesistöalue
Valuma-alue:  Tšerjohan valuma-alue
Laskujoki:  Tšerjoha 
Mittaustietoja
Pinnankorkeus:  78,8 m
Pituus:  0,85 km 
Leveys:  0,63 km 
Pinta-ala:  39 ha  
Tilavuus:  0,00156 km³ 
Keskisyvyys:  4 m 
Suurin syvyys:  8 m 
Valuma-alue:  4,6 km² 4,6 
 fiTšerešno 
Tšerešno (ven. Черешно) on järvi Luoteis-Venäjällä Pihkovan alueen Ostrovin piirissä.
Maantietoa

Järvi on 0,85 kilometriä pitkä, 0,63 kilometriä leveä ja sen pinta-ala on 39 hehtaaria. Se sijaitsee viisi kilometriä Vorontsovon (Воронцово) kylästä lounaaseen ja laajalla suolla Suuri Moh (Большой Мох). Suon pohjoispuolella sijaitsevat vielä pikkukylät Kustovo (Кустово) ja Priezžino (Приезживо). Suojärvi on keskimäärin 4 metriä syvä, mutta syvin kohta on 8 metriä. Järvi on saareton ja autio.
Luontoarvoja

Järven rannat ovat matalat ja mutaiset. Maa rannoilla on suota ja kosteikkoa, mutta järven keskiosissa pohja on hiekkaa ja silttiä. Järven kalalajisto on suppea ja siinä elää ainoastaan hauki, ahven, pasuri ja mutakala.
Vesistösuhteita

Tšerešno sijaitsee Tšerjohan valuma-alueella. Tšerjoha on Velikajan sivujoki ja kuuluu Velikajan valuma-alueeseen, joka on Narvanjoen vesistöalueen eteläisin osa. Velikaja laskee Peipsijärveen, mistä Narvanjoki jatkaa pohjoiseen päin ja laskee lopuksi Itämerellä Suomenlahteen. Tšerešnoon ei tule ympäristöstä näkyviä ojia ja sen laskuoja on Tšerjoha. Järven valuma-alueen koko on 4,6 neliökilometriä.
Huomautuksia

1 2 3 4  Kohteen pituus, leveys ja ympäristön kasvillisuus sekä asutus on tarkistettu Google Earth-karttapalvelusta käyttäen  järven koordinaatteja.
1 2 3 4 5 6 7 8  Teksti on osittain käännös venäjänkielisestä artikkelista ru:Черешно, jonka tiedot on vielä tarkistamatta muista lähteistä.
↑  Järven tilavuus on laskettu kertomalla järven pinta-ala sen keskisyydellä.
Käännös suomeksi
Tunturikeulankärki

| Tunturikeulankärki |
| --- | --- |

Tieteellinen luokittelu
Domeeni::  Aitotumaiset Eucarya
Kunta::  Kasvit Plantae
Alakunta::  Putkilokasvit Tracheobionta
Kaari::  Siemenkasvit Spermatophyta
Alakaari::  Koppisiemeniset Magnoliophytina
Luokka::  Kaksisirkkaiset Magnoliopsida
Lahko::  Fabales
Heimo::  Hernekasvit Fabaceae
Alaheimo::  Faboideae
Suku::  Keulankärjet Oxytropis
Laji::  lapponica
Kaksiosainen nimi
 Oxytropis lapponica  (Wahlenb.) J.Gay. 
Katso myös
   Tunturikeulankärki Wikispeciesissä   Tunturikeulankärki Commonsissa 
Infobox OKNimi-testi OK: 
Tunturikeulankärki (Oxytropis lapponica) on Euraasian vuoristoalueilla kasvava hernekasvi. Suomessa laji on rauhoitettu ja sitä tavataan vain yhdellä kasvupaikalla.
Ulkonäkö ja koko

Monivuotinen tunturikeulankärki kasvaa 5–15 senttimetriä korkeaksi. Sen varsi on suikerteleva, tyveltä haarova ja koheneva. Varsi on myötäkarvainen ja varren nivelvälit ovat pitkiä. Lehdet ovat päätöparisia ja parilehdykkäisiä, pareja on 7–10 kappaletta. Lehdykät ovat suikeita. Terttumaisessa kukinnossa on 7–9 violetinsävyistä kukkaa. Palko on mustakarvainen, riippuva ja teräväkärkinen. Tunturikeulankärki kukkii heinä-elokuussa.
Tunturikeulankärki muistuttaa väritykseltään hiukan hiirenvirnaa (Vicia cracca), ja muodoltaan kenttäkeulankärkeä (O. campestris). Sen voi sekoittaa tunturikurjenherneeseen (Astragalus alpinus), mutta ero näkyy kukkien muodossa: keulankärkien venho eli kahden alimman terälehden muodostama osa on suippo, kurjenherneillä tylppä.
Levinneisyys

Tunturikeulankärkeä tavataan vuoristoalueilla Euroopassa ja Aasiassa. Euroopassa sitä kasvaa Albaniassa, Pyreneillä, Alpeilla sekä Ruotsin ja Norjan tunturialueella, mihin esiintymään myös Suomen ainoa kasvusto liittyy. Aasiassa lajia tavataan muun muassa Kaukasuksella, Altailla ja Tiibetissä.
Suomessa tunturikeulankärkeä tavataan vain Enontekiön Kilpisjärvellä Käsivarren alueella yhdessä paikassa Mallan luonnonpuistossa.
Elinympäristö

Suomessa tunturikurjenherne kasvaa alapaljakan paisterinteillä paikoilla, joissa maaperä on kulunut esimerkiksi lumen sulamisvesien takia. Laji on kalkinvaatija. Suomen ainutta esiintymää saattaa uhata kasvupaikan umpeenkasvu.
Aiheesta muualla

Kasviatlas 2021: Tunturikeulankärjen levinneisyys Suomessa
Uskonnollinen kokemus (kirja)

| Uskonnollinen kokemus> The Varieties of Religious Experience |
| --- | --- |

Alkuperäisteos
Kirjailija:  William James
Genre:  uskonnonfilosofia
Julkaistu:  1902
Suomennos
Suomentaja:  Elvi Saari
Kustantaja:  Karisto
Julkaistu:  1980
Ulkoasu:  sidottu
Sivumäärä:  366
ISBN:  951-23-1757-5

Löydä lisää kirjojaKirjallisuuden teemasivulta
Uskonnollinen kokemus (engl. The Varieties of Religious Experience) on William Jamesin vuonna 1902 ilmestynyt uskonnonfilosofinen ja uskonnonpsykologinen teos. Edinburghin yliopistossa pidettyyn luentosarjaan perustuva kirja on alansa klassikko. Teos on ilmestynyt suomeksi vuonna 1914 sekä uutena käännöksenä 1981.
Aiheesta muualla

Varieties of Religious Experience. Gutenberg.org. (englanniksi)
Unkarin Grand Prix 2014

|  Unkarin Grand Prix 2014  |
| --- | --- |
 11. osakilpailu 19 osakilpailusta kaudella 2014. 

Päivämäärä:  27. heinäkuuta 2014
Sijainti:  Hungaroring, Mogyoród, Unkari
Ratatyyppi:  Moottorirata
Radan pituus:  4,381 km
Kilpailun pituus:  70 kierrosta, 306,630 km
Sää:   sateinen ja  puolipilvinen
Paalupaikka
Kuljettaja:   Nico Rosberg   (Mercedes)
Paaluaika:  1.22,715
Palkintokoroke
Voittaja:   Daniel Ricciardo   (Red Bull)
Toinen:   Fernando Alonso   (Ferrari)
Kolmas:   Lewis Hamilton   (Mercedes)
Nopein kierros
Kuljettaja:   Nico Rosberg   (Mercedes)
Kierrosaika:  1.25,724 (kierroksella 64)
Unkarin Grand Prix 2014 oli Formula 1 -kauden 2014 yhdestoista osakilpailu, joka ajettiin 27. heinäkuuta Hungaroringin moottoriradalla Mogyoródissa, Unkarissa.
Kilpailu

Mercedeksen Nico Rosberg lähti kilpailuun paalupaikalta ja pystyi pitämään kärkisijansa lähdössä. Kolmannesta ruudusta lähtenyt Williamsin Valtteri Bottas ohitti ensimmäisessä mutkassa Red Bullin Sebastian Vettelin. Seitsemännellä kierroksella Caterhamin Marcus Ericsson ajoi ulos, minkä seurauksena radalle tuotiin turva-auto. Turva-auton aiheuttaman varikkotoiminnan seurauksena kisan kärkisija vaihtui. Mclarenin Jenson Button nousi kärkeen, toisena ajoi Red Bullin Daniel Ricciardo ja kolmantena Williamsin Felipe Massa. Kierroksella 23 Force Indian Sergio Pérez ajoi rajusti ulos ja jälleen kerran turva-auto tuli radalle. Varikkotoiminnat alkoivat jälleen ja tämän seurauksena Ferrarin Fernando Alonso nousi kärkeen. Kymmenen kierrosta myöhemmin Vettel menetti autonsa hallinnan pääsuoralla ja pyörähti näyttävästi. Auto ei kuitenkaan kärsinyt vahinkoja ja hän pystyi jatkamaan. Kierroksella 47 kilpailun kärjessä olivat Ricciardo, Alonso, Lewis Hamilton, Rosberg ja Bottas. Kierroksella 51 Mercedeksen Hamiltonille ilmoitettiin, että hänen täytyisi päästää tallikaverinsa Rosberg edelleen, mutta Hamilton ei totellut käskyä. Kierroksella 62 Alonso oli jälleen noussut kärkeen, Hamilton oli toisena ja Ricciardo kolmantena. Kaikki kolme olivat muutaman sekunnin kymmenyksen päässä toisistaan. Kierroksella 67 Ricciardo ohitti tyylikkästi Hamiltonin ja heti seuraavalla kierroksella Alonson, nousten näin kärkeen. Ricciardo ajoi voittajana maaliin toista kertaa urallaan. Alonso oli toinen ja huikean nousun varikonportilta tehnyt Hamilton kolmas. Loput pistesijat menivät Rosbergille, Massalle, Ferrarin Kimi Räikköselle, Vettelille, Bottakselle, Toro Rosson Jean-Éric Vergnelle ja Buttonille.
Tulokset

| Sija | Numero | Kuljettaja | Talli | Kierrokset | Aika/keskeytys | Lähtöruutu | Pisteet |
| --- | --- | --- | --- | --- | --- | --- | --- |
| 1 | 3 |  Daniel Ricciardo | Red Bull-Renault | 70 | 1:53:05.058 | 4 | 25 |
| 2 | 14 |  Fernando Alonso | Ferrari | 70 | +5.225 | 5 | 18 |
| 3 | 44 |  Lewis Hamilton | Mercedes | 70 | +5.857 | Varikko | 15 |
| 4 | 6 |  Nico Rosberg | Mercedes | 70 | +6.361 | 1 | 12 |
| 5 | 19 |  Felipe Massa | Williams-Mercedes | 70 | +29.841 | 6 | 10 |
| 6 | 7 |  Kimi Räikkönen | Ferrari | 70 | +31.491 | 16 | 8 |
| 7 | 1 |  Sebastian Vettel | Red Bull-Renault | 70 | +40.964 | 2 | 6 |
| 8 | 77 |  Valtteri Bottas | Williams-Mercedes | 70 | +41.344 | 3 | 4 |
| 9 | 25 |  Jean-Eric Vergne | Toro Rosso-Renault | 70 | +58.527 | 8 | 2 |
| 10 | 22 |  Jenson Button | McLaren-Mercedes | 70 | +1:07.280 | 7 | 1 |
| 11 | 99 |  Adrian Sutil | Sauber-Ferrari | 70 | +1:08.169 | 11 |  |
| 12 | 20 |  Kevin Magnussen | McLaren-Mercedes | 70 | +1:18.465 | Varikko |  |
| 13 | 13 |  Pastor Maldonado | Lotus-Renault | 70 | +1:24.024 | 20 |  |
| 14 | 26 |  Daniil Kvjat | Toro Rosso-Renault | 69 | +1 Kierros | 10 |  |
| 15 | 17 |  Jules Bianchi | Marussia-Ferrari | 69 | +1 Kierros | 15 |  |
| 16 | 4 |  Max Chilton | Marussia-Ferrari | 69 | +1 Kierros | 18 |  |
| Kesk. | 21 |  Esteban Gutiérrez | Sauber-Ferrari | 32 | Sähköt | 13 |  |
| Kesk. | 10 |  Kamui Kobayashi | Caterham-Renault | 24 | Polttoainejärjestelmä | 17 |  |
| Kesk. | 11 |  Sergio Pérez | Force India-Mercedes | 22 | Ulosajo | 12 |  |
| Kesk. | 27 |  Nico Hülkenberg | Force India-Mercedes | 14 | Kolari | 9 |  |
| Kesk. | 8 |  Romain Grosjean | Lotus-Renault | 10 | Pyörähdys | 14 |  |
| Kesk. | 9 |  Marcus Ericsson | Caterham-Renault | 7 | Ulosajo | 19 |  |
Valko-Venäjän parlamenttivaalit 2016

Valko-Venäjän parlamenttivaaleissa 2016 valittiin uudet 110 parlamentaarikkoa Valko-Venäjän parlamenttiin. Vaalit olivat järjestyksessään maan kuudennet parlamenttivaalit. Vaalipäivä oli 11. syyskuuta 2016. Suurin osa valituista oli sitoutumattomia.
Tulokset

| Puolue | Kannatus | Paikkoja |
| --- | --- | --- |
| Valko-Venäjän kommunistinen puolue | 7,4 % | 8 (+5) |
| Liberaalidemokraattinen puolue | 4,2 % | 1 (+1) |
| Työn ja oikeuden republikaaninen puolue | 2,9 % | 3 (+2) |
| Yhdistynyt kaupunkilaispuolue | 2,2 % | 1 (+1) |
| Valko-Venäjän kansallismielinen puolue | 2,2 % | 3 (uusi) |
| Muut puolueet | 2,9 % | 0 |
| Sitoutumattomat | 67 % | 94 (-11) |
Tyron Woodley

| Tyron Woodley |
| --- | --- |

Henkilötiedot
Syntynyt: 17. huhtikuuta 1982 (ikä 42) Ferguson, Missouri
Kansalaisuus:   Yhdysvallat
Vapaaottelija
Lempinimi:  T-Wood, Ty Woodley, The Chosen One, T-Bone
Aktiivisena:  2006–
Pituus:  175 cm
Paino:  77 kg
Painoluokka:  välisarja
Kätisyys:  oikea
Taistelutyyli:  paini, brasilialainen jujutsu, nyrkkeily
Seura:  American Top Team Roufusport MMA Academy (2014–)
Tilastot
Ottelut:  27
Voitot:  19
– tyrmäyksellä:  7
– luovutuksella:  5
– päätöksellä:  7
Tappiot:  7
– tyrmäyksellä:  2
– luovutuksella:  1
– päätöksellä:  4
Tasapelit:  1
Aiheesta muualla
www.tyronwoodley.com
Tyron Lakent Woodley (s. 17. huhtikuuta 1982 Ferguson, Missouri) on yhdysvaltalainen vapaaottelija ja entinen painija. Hän on UFC:n entinen välisarjan mestari vuosien 2016–2019 aikana. Woodley on aikaisemmin otellut kerran Strikeforcen välisarjan tilapäisestä mestaruudesta 2012, mutta hävisi kamppailun Nate Marquardtia vastaan.